
Ministru kabineta rīkojums Nr. 902
Rīgā 2024. gada 30. oktobrī (prot. Nr. 46 60. §)
Par tiešās pārvaldes iestādes "Latvijas prezidentūras Eiropas Savienības Padomē sekretariāts" izveidošanu
· 1. Saskaņā ar Valsts pārvaldes iekārtas likuma 15. panta pirmo daļu ar 2025. gada 1. janvāri izveidot tiešās pārvaldes iestādi "Latvijas prezidentūras Eiropas Savienības Padomē sekretariāts" (turpmāk – sekretariāts).
· 2. Sekretariāts ir ārlietu ministra pakļautībā esoša tiešās pārvaldes iestāde, kuras darbības mērķis ir nodrošināt savlaicīgu un kvalitatīvu Latvijas Republikas sagatavošanos prezidentūrai Eiropas Savienības Padomē, kā arī koordinēt darbu Latvijas prezidentūras laikā.
· 3. Lai īstenotu šā rīkojuma 2. punktā minēto mērķi, sekretariāts veic tā nolikumā noteiktās funkcijas.
· 4. Ārlietu ministrija pēc vienošanās ar sekretariātu var sekretariātam sniegt šāda veida atbalstu:
· 4.1. nodot sekretariāta rīcībā ministrijas telpas, tās papildus neaprīkojot;
· 4.2. nodot sekretariāta efektīvai darbībai nepieciešamos klasificētos dokumentus normatīvajos aktos noteiktajā kārtībā;
· 4.3. nodrošināt Ārlietu ministrijas Valsts protokola iesaisti vizīšu organizēšanā līdz 2028. gada 31. decembrim;
· 4.4. nodrošināt sekretariātu ar Ārlietu ministrijas sagatavotajiem preses apskatiem, kā arī citu Ārlietu ministrijas rīcībā esošo informāciju, kas tieši attiecas uz sekretariāta funkcijām un kompetenci.

